**UPIS**

**u prvi razred osnovne škole za školsku godinu 2025./2026.**

Pozivaju se roditelji, odnosno skrbnici, s prebivalištem na području Općine Vrsar-Orsera i Općine Funtana-Fontane, da prijave djecu koja do 1. travnja 2025. godine imaju navršenih šest godina života **odnosno djeca rođena od 1. travnja 2018. godine do 31. ožujka** **2019. godine**, kao i djeca kojoj je prošle školske godine odgođen upis u osnovnu školu ili iz drugih razloga nisu upisana u osnovnu školu, a školski su obveznici.

**Iznimno** se u prvi razred osnovne škole mogu upisati i djeca rođena od 01. travnja 2019. godine do 31. prosinca 2019. godine, koja će šest godina života navršiti do 31. prosinca 2025. godine za koju roditelji/skrbnici žele ostvariti pravo na prijevremeni upis u prvi razred osnovne škole.

**PRIJAVE DJECE ZA UPIS**

Prijave djece za upis u prvi razred osnovne škole za školsku godinu 2025./2026. provodit će se elektroničkim putem, korištenjem Nacionalnog informacijskog sustava upisa u osnovne škole preko poveznice [https://osnovne.e-upisi.hr](https://osnovne.e-upisi.hr/).

S obzirom da se u sustav za elektroničke upise u osnovne škole ulazi preko portala e- Građani, roditelj/skrbnici koji nemaju vjerodajnice, za ulazak u portal moraju se javiti školikoja će prijavu za upis njihovog djeteta izvršiti umjesto njih.

U Nacionalnom informacijskom sustavu za upise u osnovne škole roditelji/skrbnici će moći podnijeti

* od 1. veljače 2025. do 15. travnja 2025**. zahtjev za redovni upis djece s**

**teškoćama** u prvi razred osnovne škole,

* od 15. veljače 2025. do 15. ožujka 2025. **zahtjev za redovni upis** u prvi razred osnovne škole,
* od 15. veljače 2025. do 31. ožujka 2025. **zahtjev za prijevremeni upis** u prvi razred osnovne škole,
* od 15. veljače 2025. do 31. ožujka 2025. **zahtjev za privremeno oslobađanje** od upisa u prvi razred osnovne škole.

**UTVRĐIVANJE PSIHOFIČIKOG STANJA DJECE**

Stručno povjerenstvo škole predlaže raspored utvrđivanja psihofizičkog stanja djece koje objavljuje na web stranici škole.

Postupak utvrđivanja psihofizičkoga stanja djece radi upisa u prvi razred osnovne škole provodi se u razdoblju **od 31. ožujka do 15. lipnja 2025. godine.**

**Iznimno** od navedenog roka, djeca s već utvrđenim teškoćamau razvoju trebaju pristupiti utvrđivanju psihofizičkog stanja radi upisa u prvi razred osnovne škole u vremenu od

**1. veljače do 15. travnja 2025**. kako bi im se pravovremeno odredila programska i profesionalna potpora.

U slučaju da dijete ne može pristupiti utvrđivanju psihofizičkoga stanja u vremenu koje je utvrđeno rasporedom pregleda, roditelji/skrbnici su dužni do 30. svibnja 2025. godine o tome obavijestiti Stručno povjerenstvo škole koje će utvrditi drugo odgovarajuće vrijeme.

**ZAHTJEVI ZA PRIJEVREMENI UPIS U PRVI RAZRED**

Roditelji odnosno skrbnici djeteta rođenog od 01. travnja 2019. godine do 31. prosinca 2019. godine mogu najkasnije do 31. ožujka 2025. podnijeti zahtjev za prijevremeni upis u prvi razred osnovne škole. Uz zahtjev obvezno je priložiti Mišljenje stručnog tima predškolske ustanove o psihofizičkom stanju djeteta.

Psihološko testiranje djeteta za koje se traži prijevremeni upis u prvi razred provodi se u osnovnoj školi kojoj dijete pripada prema upisnom području.

Upravni odjel za obrazovanje, sport i tehničku kulturu Istarske županije donosi rješenje o prijevremenom upisu u prvi razred osnovne škole za pojedino dijete.

Zahtjev roditelja odnosno skrbnika/ce čije dijete do 31. prosinca 2025. godine ne navršava šest godina života, Upravni odjel će odbiti.

Po primitku rješenja kojim se odobrava prijevremeni upis u prvi razred osnovne škole roditelji odnosno skrbnik/ca upisuju dijete u školu prema upisnom području prema istim uvjetima kao i školski obveznici.

**ODGODA UPISA U PRVI RAZRED**

Odgoda upisau prvi razred osnovne škole može se odobriti samo jedanput, i to za jednu školsku godinu.

Stručno povjerenstvo škole predložit će Upravnom odjelu odgodu upisa u l. razred osnovne škole osobito ako:

* procijeni na temelju neposrednoga pregleda i dostavljene dokumentacije o psihofizičkom stanju djeteta da bi odgoda upisa pozitivno utjecala na djetetov psihofizički razvoj,
* se dijete nalazi ili će se početkom nastavne godine nalaziti na liječenju ili rehabilitaciji u zdravstvenoj ustanovi u trajanju duljem od mjesec dana, ali samo u slučaju da u zdravstvenoj ustanovi u kojoj će se dijete liječiti/rehabilitirati nije organizirana nastava ili ako je dijete uključeno u rehabilitacijske postupke koji će prema procjeni stručnjaka značajno utjecati na njegov psihofizički razvoj.

Dijete kojem je odgođen upis u prvi razred osnovne škole sljedeće godine bit će uvršteno u popis školskih obveznika radi ponovnog utvrđivanja njegova psihofizičkog stanja, a do polaska u školu obvezno je, ako to dopušta zdravstveno stanje djeteta, pohađati program predškole.

Upravni odjel za obrazovanje, sport i tehničku kulturu Istarske županije donosi rješenje o odgodi upisa u prvi razred osnovne škole za jednu školsku godinu.

**PRIVREMENO OSLOBAĐANJE OD UPISA U PRVI RAZRED**

Posebno naglašavamo razliku između odgode upisa u prvi razred osnovne škole kada roditelj podnosi zahtjev za redovan upis i privremenog oslobađanja od upisa u prvi razred osnovne škole koji se odnosi na djecu čije je zdravlje teško oštećeno ili imaju višestruke teškoće i kada se podnosi zahtjev za privremeno oslobađanje obveze od upisa u prvi razred osnovne škole i kad se uz zahtjev obvezno prilaže medicinska dokumentacija o zdravstvenom i razvojnom stanju djeteta te nalaz, odnosno mišljenje jedinstvenog tijela vještačenja.

Roditelji odnosno skrbnici djeteta kojemu je zbog teškog oštećenja zdravlja onemogućeno redovito školovanje ili koje ima višestruke teškoće, a čiji su roditelji u skladu s posebnim propisima stekli pravo na status roditelja njegovatelja odnosno dijete koje s obzirom na vrstu, stupanj i težinu oštećenja steklo pravo na skrb izvan vlastite obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u sklopu kojeg se osigurava pružanje usluga psihosocijalne pomoći može podnijeti zahtjev za privremeno oslobađanje obveze upisa u prvi razred osnovne škole. Uz zahtjev roditelji obvezno dostavljaju medicinsku dokumentaciju o zdravstvenom i razvojnom stanju djeteta te nalaz, odnosno mišljenje jedinstvenog tijela vještačenja.

U slučaju da se ispune uvjeti za uključivanje djeteta u sustav odgoja i obrazovanja, roditelji ili nadležni Hrvatski zavod za socijalni rad zatražit će do 1. travnja tekuće godine uključivanje djeteta u listu školskih obveznika.

Upravni odjel za obrazovanje, sport i tehničku kulturu Istarske županije donosi rješenje o privremenom oslobađanju obveze upisa u prvi razred osnovne škole na razdoblje od jedne školske godine ili dulje na temelju prijedloga Stručnog povjerenstva za utvrđivanje psihofizičkog stanja djeteta Upravnog odjela za obrazovanje, sport i tehničku kulturu Istarske županije.

**UPIS DJECE VAN UPISNOG PODRUČJA ŠKOLE**

Roditelji odnosno skrbnici mogu upisati dijete u školu kojoj ne pripada po upisnom području akoto ne izaziva povećanje broja razrednih odjela, odnosno ako upisuju dijete u školu koja izvodi alternativne, međunarodne, te programe na jeziku i pismu nacionalnih manjina, ili se upisuje u školu kojoj je osnivač druga pravna ili fizička osoba.

Upisom djece iz drugih upisnih područja ne smije se narušiti optimalan ustroj rada škole i ne smije se onemogućiti upis obveznicima koji pripadaju upisnom području škole.

Ako se dijete upisuje u osnovnu školu kojoj ne pripada po upisnom području, osnovna škola koju će dijete pohađati, pisanim putem će zatražiti od osnovne škole kojoj dijete pripada prema upisnom području mišljenje o psihofizičkoj spremnosti djeteta za upis u prvi razred osnovne škole.

**SLUŽBENI UPIS U ŠKOLU**

Službeni upis djeteta smatra se dovršenim nakon što roditelj/skrbnik potpiše upisnicu.

Upisnica služi kao službena potvrda o upisu djeteta u prvi razred.